לואי סי. קיי.

לואי אלפרד סִקֵיי (באנגלית: Louis Alfred Székely; נודע בשם הבמה Louis C.K.; נולד ב-12 בספטמבר 1967) הוא סטנדאפיסט, שחקן, במאי, תסריטאי ומפיק קולנוע אמריקאי. זוכה פרס אמי. יצר וכיכב בסדרת הטלוויזיה המוערכת "לואי" של רשת FX. בפברואר 2017 הציב אותו מגזין הרולינג סטון במקום הרביעי ברשימת 50 הסטנדאפיסטים הגדולים בכל הזמנים. סי. קיי. נולד בוושינגטון די. סי. שבארצות הברית. אמו, מארי לואיס סקיי (לבית דייוויס), היא מהנדסת תוכנה נוצרייה-קתולית. אביו, לואיס סקיי, הוא כלכלן יליד מקסיקו. סבו מצד אביו היה יהודי מהונגריה שהיגר למקסיקו ונישא לאישה מקסיקנית קתולית. כשהיה תינוק בן שנה, עברו הוריו עמו זמנית למקסיקו סיטי, שם הוא גדל עד גיל שבע. לאחר מכן עברה משפחתו לבוסטון שם התגרשו הוריו. אביו של לואי התגייר ונישא לאחר גירושיו לאישה יהודיה-אמריקנית אשר עמה הקים משפחה והפך ליהודי אורתודוקסי. לו שלוש אחיות. בנעוריו הושפע סי. קיי. מהקומיקאים ביל קוסבי, ריצ'רד פריור וג'ורג' קרלין. בשנת 1984 החל לראשונה להופיע במועדוני סטאנד-אפ. הוא שימש כותב במספר תוכניות בידור, בהן אלו של קונאן או'בריאן, דייוויד לטרמן, דיינה קארווי, כריס רוק, כשבמהלך עבודתו לצד רוק זכה עם צוות כותבי הסדרה בפרס אמי לשנת 1999. בשנת 1998 ביים, הפיק וכתב הסרט הקומי "מחר בלילה" (Tomorrow Night), בהשתתפותם של סטיב קארל וונדה סייקס. בשנת 2001 ביים וכתב את הסרט "פוטי טאנג", בהשתתפותם של ג'ניפר קולידג' וכריס רוק. בשנת 2006 כתב, ביים וכיכב בסדרת הסיטקום "לאקי לואי" ברשת HBO, אך הסדרה ירדה לאחר עונה אחת בלבד. בשנת 2010 החל לכתוב, לערוך, לביים ולככב בתוכניתו "לואי", המשודרת ברשת FX האמריקאית. כשחקן קולנוע הופיע בסרטים: "מודלים לחיקוי", "המצאת השקר", "יסמין הכחולה", "האיש הכי כועס בברוקלין", "חלום אמריקאי" ו"טרמבו". ב-2016 דיבב את הדמות הראשית בסרט ההנפשה הממוחשבת "החיים הסודיים של חיות המחמד". ב-30 בינואר 2016 הוציא בכוחות עצמו את סדרת הרשת החדשה "הוראס ופיט". הוא כותב ומביים אותה ומככב בה לצד סטיב בושמי ואידי פאלקו. אף על פי שהצפייה בסדרה היא באמצעות תשלום אונליין, הפקת הסדרה גררה את לואי לחוב של 2 מיליון דולר.[דרוש מקור] ב-2016 יצר עם פמלה אדלון את הסדרה הקומית "דברים טובים יותר". באותה שנה יצר יחד עם זאק גאליפנאקיס את הסדרה"הליצן העצוב", המשודרת כבר 3 עונות בFX Networks, וביוני 2019 תעלה עונתה הרביעית. ב-18 באוגוסט 2016 הגיע לישראל והופיע במופע הסטנדאפ שלו בהיכל ארנה בירושלים. באפריל 2017 יצא לצפייה בנטפליקס מופע הסטנדאפ בשם "2017". בספטמבר באותה שנה יצא סרט הקומדיה "אני אוהבת אותך אבא" שם הוא משחק בתפקיד ראשי לצד קלואי גרייס מורץ. ב-4 באפריל 2020 יצא מופע הסאנדאפ בשם ".Sincerely Louis C.K". שהוא המוצר הראשון של סי. קיי. לאחר העדויות על ההטרדות המיניות. המופע יצא אקסקלוסיבית לאתר של סי. קיי. ב-18 בדצמבר 2021 יצא המופע החדש בשם "Sorry", גם הוא יצא רק לאתר של סי. קיי. ב-30 ביוני 2022 יצר לואי סי. קיי. בשיתוף עם הקומיקאי ג'ו ליסט, סרט עצמאי בשם "Fourth of July". הסרט קיבל ביקורות חיוביות מהקהל וביקורות שליליות מהמבקרים. הסרט הוקרן למשך כחודש וחצי בבתי קולנוע בודדים ברחבי ארצות הברית וקנדה ולאחר מכן הועלה אל האתר של סי. קיי. בשנים 1995–2008 היה נשוי לאמנית-ציירת אליקס ביילי. להם שתי בנות. סבו של לואי היה יהודי שהמיר את דתו לנצרות קתולית, כשברח מהונגריה הנאצית למקסיקו. אביו של לואי חזר בתשובה כשלואי היה מבוגר. סי. קיי. תומך בנישואין חד-מיניים. ב-2016, במהלך הבחירות לנשיאות ארצות הברית הוא מחה בצורה חריפה נגד טראמפ. החל מ-2015 הופצו שמועות שלא הבשילו לכדי חקירה, על הטרדות מיניות של סי קיי כלפי נשים העובדות במחיצתו. הוא הכחיש את העניין. בנובמבר 2017 פורסמו ב"הניו יורק טיימס" עדויות של מספר קומיקאיות כי הטריד אותן מינית. לאור דיווחים אלו, נדחתה הפרמיירה של סרטו של סי קיי שהיה אמור לצאת באותם ימים. ב-10 בנובמבר 2017 הוציא הודעה לתקשורת, בה אמר כי המקרים שפורסמו בעיתון נכונים, ושהוא חש חרטה על מעשיו. בעקבות הפרשה פסק מפעילות סטנדאפ למשך מספר חודשים ולאחר מכן חזר בהדרגה. אתר האינטרנט הרשמי של לואי סי. קיי. (באנגלית) לואי סי. קיי., ברשת החברתית אקס (טוויטר) לואי סי. קיי., סרטונים בערוץ היוטיוב לואי סי. קיי., במסד הנתונים הקולנועיים IMDb (באנגלית) לואי סי. קיי., באתר AllMovie (באנגלית) לואי סי. קיי., באתר Rotten Tomatoes (באנגלית) לואי סי. קיי., במסד הנתונים הקולנועיים KinoPoisk (ברוסית) לואי סי. קיי., באתר ספוטיפיי לואי סי. קיי., באתר MusicBrainz (באנגלית) לואי סי. קיי., באתר Yandex.Music (ברוסית) לואי סי. קיי., באתר Discogs (באנגלית) לואי סי. קיי., באתר Songkick (באנגלית) לואי סי. קיי., באתר בילבורד (באנגלית) אלון עוזיאל, הכי מצחיק בעולם: לואי סי. קיי הוא הקומיקאי של הרגע, באתר nrg‏, 13 באוקטובר 2011 הדר טורוביץ'‏, לואי סי. קיי לא רק מצחיק אלא גם קודר ומרגש, באתר וואלה, 15 בדצמבר 2011 ג'ונה ויינר, רולינג סטון, ברוך הבא לחיים הדפוקים של האיש הכי מצחיק בארה"ב, באתר הארץ, 5 בינואר 2012 רותה קופפר, היורש של סיינפלד ולארי דיוויד מגיע לטלוויזיה שלכם, באתר הארץ, 18 במרץ 2012 רותה קופפר, לואי סי-קיי הוא מיליונר ללא בושה, באתר הארץ, 4 ביולי 2012 עיינה לי ואור ברנע, לואי סי. קיי: כל כך מטריד שזה מקסים, באתר ynet, 10 באוגוסט 2012 ניר וולף, המלך לואי, באתר ישראל היום, 5 באוקטובר 2012 רותה קופפר, העולם מזוויע, אז צוחקים, באתר הארץ, 10 באוקטובר 2012 דודי כספי‏, לואי סי. קיי צופה ב"אמריקן איידול" ומתפקד כהורה למופת - ראיון, באתר וואלה, 14 באוקטובר 2012 דייב איצקוף, הניו יורק טיימס, עכבר העיר אונליין, לואי סי. קיי: "אמרו לי תהיה מוזר וזה יעבוד", באתר הארץ, 12 באפריל 2013 דיוויד מרקיז, ניו יורק מגזין, המלך לואי, באתר ישראל היום, 30 ביוני 2016 הכל מדהים ואף אחד לא מרוצה: הקטעים הגדולים של לואי סי. קיי, באתר וואלה, 7 באוגוסט 2016 רז ישראלי, לואי סי קיי בישראל: קומיקאי יחיד בדורו, באתר nrg‏, 19 באוגוסט 2016 אודי הירש‏, איפה הוא ואיפה סיינפלד: לואי סי. קיי הוכיח בארנה שהוא פנומן קומי של פעם בדור, באתר וואלה, 19 באוגוסט 2016 קארה באקלי, הניו יורק טיימס, לואי סי־קיי לא מפחד לעוף קרוב מדי לשמש, באתר הארץ, 14 בספטמבר 2017 לואי סי. קיי., באתר אנציקלופדיה בריטניקה (באנגלית) Love, Matthew (14 בפברואר 2017). "50 Best Stand-Up Comics of All Time". Rolling Stone. נבדק ב-24 בפברואר 2017. {{cite web}}: (עזרה) פרופיל לואי סי. קיי באתר EthnicCelebs < Louis C.K. On His 'Louie' Hiatus: 'I Wanted The Show To Feel New Again' מספר במופע סטנדאפ דיווחים בארצות הברית: האם לואי סי קיי הוא מטריד נשים סדרתי?, באתר וואלה, 5 ביולי 2015 חמש נשים טוענות: לואי סי. קיי הטריד אותנו מינית, באתר ynet, 9 בנובמבר 2017 לואי סי קיי מגיב להאשמות: "הסיפורים האלה נכונים, אני מתחרט", באתר ynet, 10 בנובמבר 2017